CELEX: 62013TN0413
Language: mt
Date: 2013-08-09 00:00:00
Title: Kawża T-413/13: Rikors ippreżentat fid- 9 ta’ Awwissu 2013 — City Cycle Industries vs Il-Kunsill

21.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 274/28
            
         Rikors ippreżentat fid-9 ta’ Awwissu 2013 — City Cycle Industries vs Il-Kunsill
   (Kawża T-413/13)
   2013/C 274/44
   Lingwa tal-kawża: l-Ingliż
   
      Partijiet
   
   
      Rikorrenti: City Cycle Industries (Colombo, is-Sri Lanka) (rappreżentanti: T. Müller-Ibold u F.-C. Laprévote, avukati)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla parzjalment l-Artikoli 1(1) u 1(3) tar-Regolament ta’ Implimentazzjoni tal-Kunsill (UE) Nru 501/2003 (1) sa fejn dawn jestendu d-dazju antidumping għar-rikorrenti u jiċħdu t-talba tagħha għal eżenzjoni;
            
         
               —
            
            
               tikkundanna lill-Kunsill għall-ispejjeż tar-rikorrenti u spejjeż oħra subiti f’dan il-każ; u
            
         
               —
            
            
               tieħu kull miżura oħra li l-Qorti Ġenerali tikkunsidra xierqa.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka ħames motivi.
   
               (1)
            
            
               L-ewwel motiv huwa bbażat fuq l-allegazzjoni li l-Kummissjoni u l-Kunsill naqsu milli juru ċirkumvenzjoni fir-rigward ta’ importazzjonijiet minn Sri Lanka u b’hekk wettqu żball manifest ta’ evalwazzjoni, billi:
               
                           —
                        
                        
                           il-konklużjoni fis-sens li seħħ bdil fit-tendenza tal-kummerċ hija manifestament żbaljata;
                        
                     
                           —
                        
                        
                           il-Kunsill sostna b’mod żbaljat li l-produtturi minn Sri Lanka, b’mod partikolari r-rikorrenti, kienu jittrażbordaw biċikletti li joriġinaw miċ-Ċina lejn l-UE.
                        
                     
         
               (2)
            
            
               It-tieni motiv huwa bbbażat fuq l-allegazzjoni li l-Kunsill ikkonkluda b’mod żbaljat li r-rikorrenti naqset milli tikkoopera u li dan kien jiġġustifika ċ-ċaħda għat-talba tagħha għal eżenzjoni, billi:
               
                           —
                        
                        
                           ir-rikorrenti kkooperat bl-aħjar mod possibbli;
                        
                     
                           —
                        
                        
                           il-konklużjoni li ssib nuqqas ta’ kooperazzjoni ma hijiex iġġustifikata;
                        
                     
                           —
                        
                        
                           il-konklużjoni tal-Kunsill dwar nuqqas ta’ kooperazzjoni tikkostitwixxi nuqqas ta’ obbligu ta’ motivazzjoni;
                        
                     
                           —
                        
                        
                           il-Kunsill ma ħax inkunsiderazzjoni l-informazzjoni addizzjonali mogħtija mir-rikorrenti.
                        
                     
         
               (3)
            
            
               It-tielet motiv huwa bbażat fuq ksur tad-drittijiet tad-difiża tar-rikorrenti fil-kuntest tal-investigazzjoni, billi:
               
                           —
                        
                        
                           ir-Regolament ta’ Implimentazzjoni jikser il-prinċipji ta’ diliġenza u ta’ amministrazzjoni tajba;
                        
                     
                           —
                        
                        
                           il-komunikazzjoni lir-rikorrenti tal-fajl inkomplet tikkostitwixxi ksur tad-drittijiet tad-difiża tagħha.
                        
                     
         
               (4)
            
            
               Ir-raba’ motiv huwa bbażat fuq l-allegazzjoni li ċ-ċaħda li r-rikorrenti tingħata eżenzjoni tikkostitwixxi ksur tal-prinċipju ta’ ugwaljanza fit-trattament, billi:
               
                           —
                        
                        
                           il-Kummissjoni ddiskriminat kontra r-rikorrenti billi tat eżenzjoni lil esportaturi li jinsabu f’pożizzjoni simili filwaqt li ċaħdet it-talba tar-rikorrenti għal eżenzjoni;
                        
                     
                           —
                        
                        
                           ir-rikorrenti ngħatat l-istess trattament bħal produtturi li kienu naqsu totalment milli jikkooperaw.
                        
                     
         
               (5)
            
            
               Il-ħames motiv huwa bbażat fuq l-allegazzjoni li l-konklużjonijiet tar-Regolament ta’ Implimentazzjoni li jikkonċernaw il-preġudizzju u d-dumping ma humiex konformi mar-Regolament antidumping bażiku, billi:
               
                           —
                        
                        
                           il-konklużjoni li l-effett tad-dazju antidumping bħala rimedju kien qiegħed jinġieb fix-xejn hija żbaljata;
                        
                     
                           —
                        
                        
                           il-konklużjoni li tikkonċerna l-antidumping fir-Regolament ta’ Implimentazzjoni hija wkoll żbaljata.
                        
                     
         
      (1)  Regolament ta’ Implimentazzjoni tal-Kunsill (UE) Nru 501/2013, tad-29 ta’ Mejju 2013, li jestendi d-dazju antidumping definittiv impost mir-Regolament ta’ Implimentazzjoni (UE) Nru 990/2011 fuq importazzjonijiet ta’ biċikletti li joriġinaw mir-Repubblika Popolari taċ-Ċina għal importazzjonijiet ta’ biċikletti kkunsinjati mill-Indoneżja, mill-Malasja, mis-Sri Lanka u mit-Tuneżija, kemm jekk iddikjarati bħala li joriġinaw fl-Indoneżja, il-Malasja, is-Sri Lanka u t-Tuneżija kif ukoll jekk le (ĠU L 153, p. 1).